รัฐบาลไทย-ข่าวทำเนียบรัฐบาล-“ผู้ตรวจฯ รณรงค์” หัวหน้าชุดปฏิบัติการพิเศษกรมการปกครอง แถลง กรณีพบ จนท. ชุดปฏิบัติการพิเศษ ปค. ในร้านอาหารที่จังหวัดเชียงใหม่ ขณะตำรวจ สภ.ช้างเผือก เข้าตรวจสอบร้านอาหาร
วันศุกร์ที่ 3 พฤศจิกายน 2566
03/11/2566
“ผู้ตรวจฯ รณรงค์” หัวหน้าชุดปฏิบัติการพิเศษกรมการปกครอง แถลง กรณีพบ จนท. ชุดปฏิบัติการพิเศษ ปค. ในร้านอาหารที่จังหวัดเชียงใหม่ ขณะตํารวจ สภ.ช้างเผือก เข้าตรวจสอบร้านอาหาร
“ผู้ตรวจฯ รณรงค์” หัวหน้าชุดปฏิบัติการพิเศษกรมการปกครอง แถลง กรณีพบ จนท. ชุดปฏิบัติการพิเศษ ปค. ในร้านอาหารที่จังหวัดเชียงใหม่ ขณะตํารวจ สภ.ช้างเผือก เข้าตรวจสอบร้านอาหาร เน้นย้ํา “ไม เน้นย้ํา “ไม่มีเอาคืน” เพราะฝ่ายปกครอง-ตํารวจทํางานร่วมกัน
“ผู้ตรวจฯ รณรงค์” หัวหน้าชุดปฏิบัติการพิเศษกรมการปกครอง แถลง กรณีพบ จนท. ชุดปฏิบัติการพิเศษกรมการปกครองในร้านอาหารที่จังหวัดเชียงใหม่ ขณะตํารวจ สภ.ช้างเผือก เข้าตรวจสอบร้านอาหาร เน้นย้ํา “ไม่มีเอาคืน” เพราะฝ่ายปกครอง-ตํารวจทํางานร่วมกันเพื่อรักษาความสงบเรียบร้อยและสวัสดิภาพในชีวิตและทรัพย์สินให้กับพี่น้องประชาชน “เราไม่ได้ทํางานตามอําเภอใจ เพราะอยู่บนหลักระเบียบ กฎหมาย และงบประมาณของทางราชการ”
วันนี้ (3 พ.ย. 66) เวลา 13.30 น. ที่ห้องประชุมชั้น 2 สํานักการสอบสวนและนิติการ กรมการปกครอง (วังไชยา) ถนนนครสวรรค์ แขวงสี่แยกมหานาค เขตดุสิต กรุงเทพฯ นายรณรงค์ ทิพย์ศิริ ผู้ตรวจราชการกรมการปกครองปฏิบัติหน้าที่ผู้อํานวยการศูนย์ปฏิบัติการบังคับใช้กฎหมายพนักงานฝ่ายปกครอง สํานักการสอบสวนและนิติการ กรมการปกครอง แถลงข่าวกรณีสถานีตํารวจภูธรช้างเผือกจับร้านอาหาร Level 9 เชียงใหม่ แล้วพบเจ้าหน้าที่ชุดปฏิบัติการพิเศษกรมการปกครองข้างในร้าน โดยมี พนักงานฝ่ายปกครองชุดปฏิบัติการพิเศษกรมการปกครอง ร่วมในการแถลงข่าว
นายรณรงค์ ทิพย์ศิริ ผู้ตรวจราชการกรมการปกครอง กล่าวว่า จากกรณีชุดปฏิบัติการพิเศษกรมการปกครองสนธิกําลังร่วมกับชุดปฏิบัติการจังหวัดเชียงใหม่ บุกจับ “เลอเนิร์ฟผับ” ย่านช้างเผือก กลางเมืองเชียงใหม่ เมื่อวันที่ 1 พ.ย. 66 พร้อมแจ้งข้อหา 7 ฐานความผิด คือ 1. ตั้งสถานบริการโดยไม่ได้รับอนุญาต 2. จําหน่ายสุราให้กับเด็กอายุต่ํากว่า 18 ปี 3. จําหน่ายเครื่องดื่มแอลกอฮอล์ให้กับผู้มีอายุต่ํากว่า 20 ปี 4. จําหน่ายเครื่องดื่มแอลกอฮอล์เกินกว่าเวลาที่กฎหมายกําหนด 5. ยุยงส่งเสริมให้เด็กประพฤติตนไม่สมควร 6. โฆษณาเครื่องดื่มแอลกอฮอล์หรือแสดงชื่อหรือเครื่องหมายของเครื่องดื่มแอลกอฮอล์อันเป็นการอวดอ้างสรรพคุณหรือชักจูงใจให้ผู้อื่นดื่มโดยตรงหรือโดยอ้อม 7. ดัดแปลงอาคารโดยไม่ได้รับอนุญาตจากเจ้าพนักงานท้องถิ่น นอกจากนี้ ยังเป็นการฝ่าฝืนคําสั่งหัวหน้า คสช. ที่ 22/2558 ซึ่งเจ้าพนักงานฝ่ายปกครองชุดจับกุม จะได้เสนอให้ผู้ว่าราชการจังหวัดเชียงใหม่ออกคําสั่งปิดสถานที่ดังกล่าวเป็นเวลา 5 ปี และในส่วนของการดัดแปลงอาคาร โดยไม่ได้รับอนุญาตจากเจ้าพนักงานท้องถิ่น นั้น ทางจังหวัดเชียงใหม่จะได้ประสานกับเทศบาลนครเชียงใหม่ เพื่อออกคําสั่งระงับการใช้อาคารดังกล่าวต่อไป
“หลังจากการจับกุม “เลอเนิร์ฟผับ” ชุดปฏิบัติการพิเศษกรมการปกครอง ระหว่างวันที่ 1 - 3 พ.ย. 66 ได้มีการกําหนดแผนการสืบสวนหลังการปฏิบัติการ เพื่อตรวจสอบตามคําร้องเรียนว่า ยังมีสถานประกอบการในพื้นที่จังหวัดเชียงใหม่ มีพฤติการณ์ฝ่าฝืนกฎหมายอยู่หรือไม่ ซึ่งในครั้งนี้ได้มอบหมายให้เจ้าหน้าที่ชุดปฏิบัติการพิเศษกรมการปกครอง จํานวน 2 นาย ดําเนินการสืบสวนตามคําร้องเรียนต่อ โดยเมื่อวันที่ 2 พ.ย. 66 เวลา 00.15 น. ชุดสืบสวนได้ทราบข้อมูลว่ามีสถานประกอบการชื่อร้าน Level 9 ตั้งอยู่ที่ ชั้น 9 อาคารไอคอนไอที อําเภอเมืองเชียงใหม่ จังหวัดเชียงใหม่ ยังมีการเปิดให้บริการจําหน่ายอาหารและเครื่องดื่ม จึงได้เข้าทําการสืบสวนข้อเท็จจริงตามที่ได้รับข้อมูล โดยจากการเข้าสืบสวนข้อเท็จจริงพบว่า สถานประกอบการมีลักษณะเป็นสถานประกอบการแบบร้านอาหาร ไม่ใช่สถานบริการในลักษณะผับบาร์ จึงไม่ต้องมีการขออนุญาตตั้งสถานบริการ และในเวลาดังกล่าว โซนภายนอกร้านปิดให้บริการแล้ว แต่ด้านในยังคงมีการเปิดให้บริการอยู่ มีผู้ใช้บริการประมาณ 6 โต๊ะ ระหว่างนั้นเจ้าหน้าที่ตํารวจสถานีตํารวจภูธรช้างเผือก เข้าทําการตรวจสอบสถานประกอบการดังกล่าวพอดี เจ้าพนักงานฝ่ายปกครองจึงได้แสดงตัวและให้ความร่วมมือในการปฏิบัติหน้าที่ และยุติการสืบสวน ในเวลา 03.00 น. และเดินทางกลับ” นายรณรงค์ฯ กล่าวเน้นย้ํา
นายรณรงค์ ทิพย์ศิริ ผู้ตรวจราชการกรมการปกครอง กล่าวต่ออีกว่า ส่วนกรณีที่มีข่าวว่าในร้านดังกล่าวมีเยาวชนเข้าใช้บริการอายุต่ํากว่า 20 ปีนั้น ในข้อเท็จจริงพบว่าเป็นแฟนของบาร์เทนเดอร์ที่มารอรับกลับบ้านหลังเวลาเลิกงานทุกวัน และเจ้าของร้านได้ให้ข้อมูลกับตํารวจสถานีตํารวจภูธรช้างเผือกขณะที่มีการเข้าตรวจสอบภายในร้านไปแล้ว จึงมีการกันตัวเยาวชนดังกล่าวออกเพราะไม่มีส่วนเกี่ยวข้อง และในส่วนเรื่องของการดําเนินคดีกับร้าน Level 9 ทราบว่า ตํารวจสถานีตํารวจภูธรช้างเผือกได้แจ้งข้อหากับผู้จัดการร้านในข้อหาจําหน่ายสุราเกินเวลาที่กฎหมายกําหนด ปรับ 3,000 บาท และปล่อยตัวผู้จัดการกลับ
“กรณีมีสื่อมวลชนบางสํานักนําเสนอข่าวบิดเบือนว่า ชุดปฏิบัติการพิเศษกรมการปกครองเลี้ยงฉลองความสําเร็จหลังจับ “เลอเนิร์ฟผับ” นั้น ขอชี้แจงว่า เจ้าหน้าที่เดินทางกลับมากรุงเทพฯ ทีมแรก ตั้งแต่วันที่ 1 พฤศจิกายนแล้ว และอีกทีม ในวันที่ 2 พฤศจิกายน แล้วก็ยังนั่งประชุมกันอยู่ที่กรมการปกครอง (วังไชยา) จึงเป็นไปไม่ได้ที่จะมีการฉลอง จึงขอฝากไปยังสื่อมวลชนบางสํานักที่บิดเบือนข้อเท็จจริง ขอให้โอกาสท่านแก้ไขข่าว หากท่านไม่แก้ไขข่าวให้ถูกต้องจะดําเนินคดีให้ถึงที่สุด หลังจากวันนี้ (3 พ.ย. 66) เวลา 14.00 น. ท่านได้ทราบข้อเท็จจริงที่ออกจากปากหัวหน้าชุดปฏิบัติการพิเศษกรมการปกครองแล้ว ยังไม่มีการแก้ไข หรือนําเสนอข่าวอีกด้านหนึ่ง ก็จะดําเนินคดีให้ถึงที่สุดตามกฎหมายที่เกี่ยวข้อง” นายรณรงค์ฯ กล่าวเน้นย้ําในช่วงท้าย
นายรณรงค์ ทิพย์ศิริ ผู้ตรวจราชการกรมการปกครอง ยังได้กล่าวถึงหลักการทํางานของชุดปฏิบัติการพิเศษกรมการปกครอง มี 3 ลักษณะ คือ 1) การรับเรื่องจากศูนย์ดํารงธรรมกระทรวงมหาดไทยที่มีผู้ร้อง แล้วศูนย์ดํารงธรรมจะส่งมาให้เรา เราจะเป็นชุดเคลื่อนที่เร็วไปปฏิบัติการ 2) ได้รับการประสานของส่วนราชการ หากส่วนราชการใดที่รับแจ้งเหตุหรือมีเบาะแส เช่น กอ.รมน. DSI ตํารวจ ปปส. ที่ประสานมาเป็นลายลักษณ์อักษรเราก็จะไปทํางานด้วยกัน และ 3) ผู้บังคับบัญชาสั่งมากรณีพิเศษ เช่น กรณีผู้บังคับบัญชาได้รับแจ้งข้อมูลข่าวสารจากประชาชนโดยตรง “เราไม่ได้ทํางานตามอําเภอใจ เพราะอยู่บนหลักระเบียบ กฎหมาย และงบประมาณของทางราชการ”
นายรณรงค์ ทิพย์ศิริ ผู้ตรวจราชการกรมการปกครอง กล่าวเพิ่มเติมว่า ต่อจากนี้ เราจะปฏิบัติงานอย่างเข้มข้นต่อเนื่อง ข่าวที่บิดเบือนในครั้งนี้ ไม่มีผลกระทบกับชุดปฏิบัติการพิเศษกรมการปกครองแต่อย่างใด แต่จะเป็นสิ่งตอกย้ําให้เรามุ่งมั่นทําหน้าที่ในการบําบัดทุกข์ บํารุงสุข เสริมสร้างสวัสดิภาพ ความปลอดภัย และรักษาความสงบเรียบร้อยของบ้านเมือง และขอเรียนว่า ประเทศไทยมีหน่วยงานบังคับใช้กฎหมายที่มีอํานาจการจับกุม ปราบปรามผู้กระทําผิดตามประมวลกฎหมายอาญา ให้อํานาจพนักงานเจ้าหน้าที่ คือ “พนักงานฝ่ายปกครอง” อันประกอบด้วย นายอําเภอ ปลัดอําเภอ เจ้าพนักงานปกครอง กํานัน ผู้ใหญ่บ้าน ฯลฯ หรือตํารวจ ซึ่งการดําเนินการจับกุมผู้กระทําผิดของพนักงานฝ่ายปกครองในช่วงที่ผ่านมามีน้อยมาก เพราะภารกิจในการ “บําบัดทุกข์ บํารุงสุข” มันกว้างมาก ทั้งเรื่องความเป็นอยู่พี่น้องประชาชน มิติรักษาความสงบเรียบร้อย แต่เนื่องจากปัจจุบันภัยคุกคามมีเพิ่มมากขึ้นเป็นอย่างมาก กระทรวงมหาดไทยภายใต้การนําของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย (มท.1) ได้เน้นย้ําฝ่ายปกครองทุกส่วน ทั้งส่วนกลาง คือ กรมการปกครอง และส่วนภูมิภาค ภายใต้การนําของผู้ว่าราชการจังหวัด และนายอําเภอ ได้บูรณาการร่วมกับตํารวจ และหน่วยงานที่เกี่ยวข้องกับกฎหมายแต่ละฉบับได้บูรณาการในรูปแบบ “ชุดปฏิบัติการจังหวัด/อําเภอ” ซึ่งได้ทําการ Kick off พร้อมกันทั่วประเทศไปแล้ว เมื่อวันที่ 1 พ.ย. 66 ที่ผ่านมา เพราะเรามีเป้าหมายเดียวกัน คือ เพื่อความสงบสุขของประชาชน ต่อจากนี้ เราจะต้องมีการประสานงานกันอย่างใกล้ชิดมากขึ้น เราจะไม่ปล่อยให้ผู้กระทําผิดกฎหมายมีที่ยืนในสังคม